Meteorologen har eksistert som bedriftsidrettslag i over 40 år siden det ble startet i 1969. Lagets formål er ved samarbeid og kameratskap å fremme idretts- og friluftsliv i sunne former for alle som har sitt virke i den meteorologiske etat, som det heter i vedtektene. I 2010 hadde vi passert 70 medlemmer som gir en medlemsandel på 30 %. Laget er tilsluttet Norges Idrettsforbund gjennom Oslo Bedriftsidrettskrets og Norges Bedriftsidrettsforbund.

For tiden er det 5 grupper med jevnlig aktivitet: Volleyball, fotball, orientering, kondisjon, samt kettlebell.

Meteorologen står også for diverse arrangement i løpet av året, som skidag, skøytedag, sykkeltur, sykle-til-jobben m.m.

Det er også mulighet til trim/trening i arbeidstiden, bedriftsavtale med treningsstudiokjedene Elixia og Friskis&Svettis og rabattavtale Sportsbutikken Oslo Sportslager opprettholdes.

I tillegg til disse mer aktive arrangementene markerer vi oss også på det sosiale planet ved at vi arrangerer skifest på skidagen.